અચાનક ટી.વી.માં સમાચાર ફ્લેશ થયા, ‘કિડ્સ સ્ટાર’ પર તેના કાકાનો અત્યાચાર…. બે ત્રણ ન્યુઝ રિપોટર કિડ્સ સ્ટાર ‘કુશ’ના બંગલા પાસે ઊભા હતા અને તેના કાકાને સવાલો પૂછતા હતા, “અમને ખબર પડી છે કે તમે તમારા મોજશોખ પૂરા કરવા આ બાળકનું છેલ્લા આઠ વર્ષથી શોષણ કરી રહ્યા છો? તેની બાળ કલાકાર તરીકે મજૂરી કરાવો છો? ઊંમરમાં મોટો ન દેખાય અને આટલો જ ક્યુટ લાગે એ માટે તમે તેને હોર્મોનલ ઈજેક્શન અપાવડાવો છો? માત્ર અને માત્ર પૈસા માટે તમે તમારા ભાઈના છોકરાનું શોષણ કરી રહ્યા છો? જવાબ આપો..”